CELEX: 31986D0522
Language: el
Date: 1986-10-22 00:00:00
Title: 86/522/ΕΟΚ: Απόφαση της Επιτροπής της 22ας Οκτωβρίου 1986 για τη βελτίωση της αποτελεσματικότητας των διαρθρώσεων της γεωργίας στο Ηνωμένο Βασίλειο, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31986D0522

86/522/ΕΟΚ: Απόφαση της Επιτροπής της 22ας Οκτωβρίου 1986 για τη βελτίωση της αποτελεσματικότητας των διαρθρώσεων της γεωργίας στο Ηνωμένο Βασίλειο, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 305 της 31/10/1986 σ. 0053

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Οκτωβρίου 1986  για τη βελτίωση της αποτελεσματικότητας των διαρθρώσεων της γεωργίας στο Ηνωμένο Βασίλειο, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (86/522/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων της γεωργίας (1), και ιδίως το άρθρο 25 παράγραφος 3,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (2), όπως τροποποιήθηκε τελευταία από τον κανονισμό (ΕΟΚ) αριθ. 797/85, και ιδίως το άρθρο 18 παράγραφος 3·  Εκτιμώντας:  ότι η κυβέρνηση του Ηνωμένου Βασιλείου ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, τις ακόλουθες κανονιστικές ή διοικητικές διατάξεις:  - Statutory Instrument αριθ. 1025 του 1985 για τη ρύθμιση του 1985 σχετικά με την ανάπτυξη των γεωργικών και κηπευτικών εκμεταλλεύσεων (τροποποίηση),  - Statutory Instrument αριθ. 1029 του 1985 για το πρόγραμμα του 1985 σχετικά με τη βελτίωση του γεωργικού τομέα,  - Statutory Instrument αριθ. 1266 του 1985 για τη ρύθμιση του 1985 σχετικά με τη βελτίωση του γεωργικού τομέα,  - Απόφαση του υπουργείου γεωργίας της 1ης Οκτωβρίου 1985 κατ' εφαρμογή του άρθρου 14 της ρύθμισης του 1985 σχετικά με τη βελτίωση του γεωργικού τομέα·  ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, και όσον αφορά την περίοδο από 1ης Ιανουαρίου μέχρι 30 Σεπτεμβρίου 1985, σύμφωνα με το άρθρο 18 παράγραφος 3, της οδηγίας 72/159/ΕΟΚ, η Επιτροπή πρέπει να αποφασίσει αν πληρούνται οι όροι της χρηματοδοτικής συμμετοχής της Κοινότητας, ανάλογα με το αν είναι σύμφωνες οι διατάξεις που περιλαμβάνονται στον προαναφερόμενο κανονισμό και στην προαναφερόμενη οδηγία και έχοντας υπόψη τους στόχους τους, καθώς και τον αναγκαίο σύνδεσμο μεταξύ των διαφόρων μέτρων·  ότι το Statutory Instrument αριθ. 1025 του 1985 πληροί τους όρους και τους στόχους της οδηγίας 72/159/ΕΟΚ·  ότι το Statutory Instruments αριθ. 1266 του 1985 καθώς και η απόφαση της 1ης Οκτωβρίου 1985 ανταποκρίνονται στους όρους και τους στόχους του κανονισμού (ΕΟΚ) αριθ. 797/85·  ότι, ωστόσο, η διαπίστωση αυτή γίνεται με την επιφύλαξη μιας διευκρίνισης, με διοικητικές διατάξεις, των όρων εφαρμογής του άρθρου 8 της εν λόγω ρύθμισης ώστε να αποκλείονται οι αυθαίρετες τροποποιήσεις ή ακυρώσεις ενός εγκεκριμένου σχεδίου βελτίωσης·  ότι το Statutory Instrument αριθ. 1029 του 1985 ανταποκρίνεται στους όρους του άρθρου 8 παράγραφος 2 του κανονισμού (ΕΟΚ) αριθ. 797/85 με εξαίρεση τις ενισχύσεις που μπορούν να φθάσουν 60 % στις ορεινές περιοχές και αφορούν ιδίως επενδύσεις στον τομέα προστασίας και βελτίωσης του περιβάλλοντος · ωστόσο, λόγω του περιθωριακού χαρακτήρα των ενισχύσεων αυτών, τα μέτρα αυτά δεν μπορούν να έχουν επιπτώσεις στην επιλεξιμότητα της εφαρμογής του κανονισμού (ΕΟΚ) αριθ. 797/85·  ότι έχει ζητηθεί η γνώμη της Επιτροπής του ΕΓΤΠΕ (Ευρωπαϊκό Γεωργικό Ταμείο Προσανατολισμού και Εγγυήσεων) σχετικά με τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Το Statutory Instrument αριθ. 1025 του 1985, πληροί τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  2. Το Statutory Instrument αριθ. 1029/1985 και το Statutory Instrument αριθ. 1266 του 1985 καθώς και η απόφαση του υπουργείου γεωργίας της 1ης Οκτωβρίου 1985 πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85 με την επιφύλαξη μιας διευκρίνισης, με διοικητικές διατάξεις, των όρων εφαρμογής του άρθρου 8 του Statutory Instrument αριθ. 1266 του 1985.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 22 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 96 της 23. 4. 1972, σ. 1.